Hanádí Zakaríjá al-Hindí

Hanádí Zakaríjá al-Hindi (* september 1978, Mekka, Saudská Arábia) je prvá žena, ktorá sa v Saudskej Arábii stala pilotkou. Táto krajina je pritom jediná na svete, kde ženy nesmú riadiť auto.

Pilotné skúšky zložila na Middle East Academy for Commercial Aviation v jordánskom Ammáne v júni 2005. Štúdium jej zaplatil saudskoarabský princ Al-Valíd bin Talál, ktorý vo svojej krajine podporuje ženskú emancipáciu. Po absolvovaní štúdia ju zamestnal vo svojej spoločnosti Kingdom Holding Company, v ktorej lietala s malými lietadlami a stala sa tiež jeho osobnou pilotkou. "Keď nemôžu Saudskoarabky riadiť na zemi, prečo im to neumožniť vo vzduchu?" komentoval to Valíd bin Talál.Saúdkám za volant pomáhá princezna Amíra Tavíl, nový vzor emancipované ženy, iHNed.cz, 16. 11. 2011

Jej pilotná licencia ale neplatila v Saudskej Arábii. Princova podpora jej nakoniec umožnila získať potrebné oprávnenia aj na území jej vlasti, stalo sa tak ale až deväť rokov po tom, čo dokončila štúdia, v roku 2014.Saudi Arabia: First woman to get pilot license, BBC News, 23. 4. 2014

 Referencie 

 Zdroj 

Kategória:Narodenia v 1978
Kategória:Saudskoarabskí letci
Kategória:Letkyne
Kategória:Osobnosti z Mekky